आईटीएफको स्पाइरिङतर्फ गण्डकीको विजयी सुरुवात
बागलुङमा जारी नवौं राष्ट्रिय खेलकुद प्रतियोगितातर्फ आईटीएफ तेक्वादोमा स्पाइरिङ खेलमा गण्डकी प्रदेशले स्वर्ण पदक जितेको छ । सोमबार बिहान भएको फाइनल खेलमा गण्डकी प्रदेशका खगेन्द्र घर्ती मगरले स्वर्ण पदक जितेको आईटीएफका सचिव राजु खड्काले जानकारी दिए ।
बागलुङ — बागलुङमा जारी नवौं राष्ट्रिय खेलकुद प्रतियोगितातर्फ आईटीएफ तेक्वादोमा स्पाइरिङ खेलमा गण्डकी प्रदेशले स्वर्ण पदक जितेको छ । सोमबार बिहान भएको फाइनल खेलमा गण्डकी प्रदेशका खगेन्द्र घर्ती मगरले स्वर्ण पदक जितेको आईटीएफका सचिव राजु खड्काले जानकारी दिए ।प्याटन खेलका ११ पदकमा एक स्वर्ण मात्र ल्याएको गण्डकीले स्पाइरिङको पहिलो खेल जित्न सफल भएको हो । स्वर्णका लागि फाइनल प्रवेश गर्दा गण्डकीका घर्ती मगरले नेपाल आर्मीका पूर्णबहादुर मगरसँग तीन पटकसम्म बराबरी खेल खेलेका थिए । खेल बराबरी भएपछि टस जितेर घर्ती मगर फाइनल प्रवेश गरेका थिए । फाइनलमा भने उनले कर्णालीका मिलन धामीलाई सजिलै पराजित गरे ।सोमबार बिहान स्पाइरिङको पहिलो फाइनल खेल खेलाइएको थियो । ४५–५० केजी समूहको खेलमा धामीले रजन पदकमा चित्त बुझाए । खेलमा नेपाल आर्मीका पूर्णबहादुर मगर र लुम्बिनीका सन्तोष बुढामगरले कास्य पदक जितेका छन् ।यसअघि भएका प्याटन खेलतर्फ भने आर्मीले ७ स्वर्ण पदक जित्दा वाग्मतीले ३ र गण्डकीले १ स्वर्ण जितेको थियो । अब गण्डकीको २ स्वर्ण भएको छ । 